wickkiey/tamil-wikipedia-chunked huggingface dataset:
# எழுவாய்-செயப்படுபொருள்-பயனிலை

மொழியியல் உருவியத்தில், **எழுவாய்-செயப்படுபொருள்-பயனிலை** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் எழுவாய் முதலாகவும், செயப்படுபொருள் இரண்டாவதாகவும் பயனிலை மூன்றாவதாகவும் அமையும். *கண்ணன் வீட்டுக்கு போகிறான்* என்ற வடிவம் இந்த வகையைச் சார்ந்தது. இயற்கை மொழிகளைப் பொறுத்தவரை இதுவே மிக அதிக மொழிகளிற் காணப்படும் சொல் ஒழுங்கு ஆகும்.
# எழுவாய்-செயப்படுபொருள்-பயனிலை

## எ.செ.ப மொழிகள்

அயினு, அக்காடியம், அம்காரிக்கு, ஆர்மீனியம், அசாமியம், அய்மாரா, அசர்பைசானி, பாசுக்கு, வங்காளம், பர்மியம், புருசாக்கி, டோகோன் மொழிகள், எலமைட்டு, பண்டைக் கிரேக்கம், இந்தி, இட்டைட்டு, ஹோப்பி, அங்கேரியம், இஜோயிட் மொழிகள், இட்டெல்மென், சப்பானியம், கசாக்கு, கொரியம், குர்டியம், செவ்வியல் இலத்தீன், மாஞ்சு, மாண்டே மொழிகள், மராத்தி, மங்கோலியம், நவாசோ, நேபாளி, நேவாரி, நிவ்கு, நொபீன், பாளி, பாசுத்து, பாரசீகம், பஞ்சாபி, குவெச்சுவா, சமசுக்கிருதம், செனூபோ மொழிகள், செரி, சிசிலியம், சிந்தி, சிங்களம், மேலும் பெரும்பாலான இந்திய-ஈரானிய மொழிகள், சோமாலியும் ஏறத்தாழ எல்லா குசிட்டிக்கு மொழிகளும், சுமேரியம், தகாலாக், திபேத்தியமும் பிற திபேத்தோ பர்மிய மொழிகளும், கன்னடம், மலையாளம், தமிழ், தெலுங்கு என்பன உட்பட்ட திராவிட மொழிகள், திக்ரின்யா, துருக்கிய மொழிகள், துருக்கியம், உருது, உசுபெக்கு, யுக்காகிர், காக்கேசிய மொழிகள் என உலகம் முழுவதும் ஏராளமான மொழிகள் எ.செ.ப வாக்கிய அமைப்புக்கொண்ட மொழிகள்.
# பயனிலை-எழுவாய்-செயப்படுபொருள்

மொழியியல் உருவியத்தில், **பயனிலை-எழுவாய்-செயப்படுபொருள்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் பயனிலை முதலாவதாகவும், எழுவாய் இரண்டாவதாகவும் செயப்படுபொருள் மூன்றாவதாகவும் அமையும். *போகிறான் கண்ணன் வீட்டுக்கு* என்ற வடிவம் இந்த வகையைச் சார்ந்தது. எ.செ.ப, எ.ப.செ என்பவற்றுக்கு அடுத்ததாக மூன்றாவது கூடிய அளவு மொழிகளின் காணப்படும் சொல் ஒழுங்கு இதுவே.
# பயனிலை-எழுவாய்-செயப்படுபொருள்

## ப.எ.செ மொழிகள்

செமிட்டிக் மொழிகள், செல்டிக் மொழிகள், பல இடையமெரிக்க மொழிகள் போன்றவை ப.செ.எ சொல் ஒழுங்கு கொண்ட மொழிகள். இவை தவிர பின்வரும் மொழிக்குடும்பங்களிலும் பல மொழிகள் ப.செ.எ வகையைச் சேர்ந்தவை.
- ஆப்பிரிக்க-ஆசிய மொழிகள்.
- மாயன் மொழிகள்
- ஒட்டோமங்குவீன் மொழிகள்
- சலிசான் மொழிகள்
- ஆசுத்திரோனீசிய மொழிகள்
# கொரியன் ஏர்

**கொரியன் ஏர்** (*Korean Air*), விமானக் குழு அடிப்படையில் தென் கொரியாவின் மிகப்பெரிய விமானச் சேவையாகும். விமானக் குழு மட்டுமல்லாது சர்வதேச இலக்குகள் மற்றும் சர்வதேச விமானங்கள் ஆகியவற்றின் அடிப்படையிலும் கொரியன் ஏர் நிறுவனம், தென் கொரியாவின் மிகப்பெரிய விமானச் சேவை நிறுவனம் ஆகும். கொரியன் ஏர் நிறுவனத்தின் தலைமையகம் தென் கொரியாவின் சியோல் ஆகும்.
# கொரியன் ஏர்

## கோட்ஷேர் ஒப்பந்தங்கள்

மத்திய கிழக்கு விமான நிறுவனங்கள் மற்றும் டிரோம் தவிர, கொரியன் ஏர் நிறுவனம் ஸ்கை டீம் உறுப்பினர்களான அனைத்து நிறுவனங்களுடன் கோட்ஷேர் ஒப்பந்தங்களைக் கொண்டுள்ளது. அவை பின்வருமாறு: (ஏப்ரல் 2015 இன் படி)  
- ஏரோஃப்ளோட்
- ஏரோலினியஸ் அர்ஜென்டினாஸ்
- ஏரோமெக்ஸிகோ
- ஏர் கலின்
- ஏர் ஐரோப்பா
- ஏர் டாஹிடி நுய்
- அலாஸ்கா ஏர்லைன்ஸ்
- அமெரிக்கன் ஈகிள் (ஒன் வேர்ல்ட்)
- அமெரிக்கன் ஈகிள் (ஒன் வேர்ல்ட் இணைப்பு)
- அரோரா
- சீன ஏர்லைன்ஸ்
- சீன கிழக்கு ஏர்லைன்ஸ்
- சீன தெற்கு ஏர்லைன்ஸ்
- செக் ஏர்லைன்ஸ்
- டெல்டா ஏர் லைன்ஸ்
- எமிரேட்ஸ் ஏர்லைன்ஸ்
- எடிஹட் ஏர்வேஸ்
- கருடா இந்தோனேசியா
- கோல் டிரான்ஸ்போர்டெஸ் ஏரோஸ்
- ஹைன்ன் ஏர்லைன்ஸ்
- ஹவாயன் ஏர்லைன்ஸ்
- இபேரியா ஏர்லைன்ஸ் (ஒன்வேர்ல்ட்)
- ஜப்பான் ஏர்லைன்ஸ் (ஒன்வேர்ல்ட்)
- ஜெட் ஏர்வேஸ்
- ஜெட் புளூ
- ஜின் ஏர்
- கென்யா ஏர்வேஸ்
- கேஎல்எம்
- எல்ஏஎன் ஏர்லைன்ஸ் (ஒன்வேர்ல்ட்)
- எல்ஏஎன் பெரு (ஒன்வேர்ல்ட் இணைப்பு)
- மலேசியா ஏர்லைன்ஸ் (ஒன்வேர்ல்ட்)
- மியாட் மங்கோலியன் ஏர்லைன்ஸ்
- மியான்மர் ஏச்ர்வேஸ் இன்டர்நேஷனல்
- ரோஸ்ஸியா ஏர்லைன்ஸ்
- சவுதியா
- ஷாங்காய் ஏர்லைன்ஸ்
- டிஏஎம் ஏர்லைன்ஸ் (ஒன்வேர்ல்ட்)
- உஸ்பெகிஸ்தான் ஏர்வேஸ்
- யுஎஸ் ஏர்வேஸ் (ஒன்வேர்ல்ட் இணைப்பு)
- வியட்நாம் ஏர்லைன்ஸ்
- வெஸ்ட்ஜெட்
- க்ஸியாமென் ஏர்லைன்ஸ்  
கொரியன் ஏர், ஸ்கைவார்ட்ஸ் குழுமத்தின் பங்குதாரர் ஆவார்கள். இது எமிரேட்ஸ் நிறுவனத்தின் தொடர்ச்சியாக விமானங்கள் வழங்கும் நிறுவனம் ஆகும்.
# கொரியன் ஏர்

## உயர்தர வழித்தடங்கள்

ஜேஜு – சியோல், சியோல் – ஜேஜு, சியோல் – புசன் மற்றும் ஷாங்காய் – சீயோல் ஆகிய வழித்தடங்கள் கொரியன் ஏர் நிறுவனத்தின் உயர்தர வழித்தடங்கள் ஆகும். இந்த வழித்தடங்களுக்கு முறையே வாரத்திற்கு சுமார் 154, 143, 105 மற்றும் 75 விமானங்களை கொரியன் ஏர் நிறுவனம் செயல்படுத்துகிறது. குறிப்பிட்ட காரணங்களுக்காக செயல்படுத்தப்படும் விமானங்களை லாஸ் ஏஞ்சல்ஸ் – புரேட்டோ வல்லார்டா மற்றும் குன்சன் 0 ஜேஜு ஆகிய வழித்தடங்களில் செயல்படுத்துகிறது.
# கொரியன் ஏர்

## விமானக் குழு

ஜூன் 2015 இன் படி, கொரியன் ஏர் விமானக் குழு பின்வரும் விமானங்களைக் கொண்டுள்ளது.  
| முதல்
வகுப்பு | வணிக
வகுப்பு | பொருளாதார
வகுப்பு | மொத்தம் |  |  |  |  |
| --- | --- | --- | --- | --- | --- | --- | --- |
| ஏர்பஸ்
ஏ321
நியோ | – | 30 | 20 | அறிவிக்கப்பட
உள்ளது |  |  |  |
| ஏர்பஸ்
ஏ330-200 | 8 | 6 | – | 6 | 24 | 188 | 218 |
| ஏர்பஸ்
ஏ330-300 | 20 | 2 | — | 252 | 276 |  |  |
| ஏர்பஸ்
ஏ380-800 | 10 | — | — | 12 | 94 | 301 | 407 |
| போயிங்க்
737-800 | 19 | 6 | — | — | 12 | 126 | 138 |
| 150 | 162 |  |  |  |  |  |  |
| 135 | 147 |  |  |  |  |  |  |
| போயிங்க்
737-900 | 16 | — | — | 8 | 180 | 188 |  |
| போயிங்க்
737-900
ஈஆர் | 6 | 9 | — | 12 | 147 | 159 |  |
| போயிங்க்
737
மேக்ஸ்
8 | – | 30 | 20 | அறிவிக்கப்பட
உள்ளது |  |  |  |
| போயிங்க்
747-400 | 13 | — | — | 10 | 61 | 262 | 333 |
| 12 | 335 |  |  |  |  |  |  |
| 12 | 45 | 308 | 365 |  |  |  |  |
| போயிங்க்
747-8I | — | 10 | — | 6 | 48 | 314 | 368 |
| போயிங்க்
777-200
ஈஆர் | 17 | — | — | 8 | 28 | 212 | 248 |
| 8 | 28 | 255 | 261 |  |  |  |  |
| போயிங்க்
777-300 | 4 | 6 | 35 | 297 | 338 |  |  |
| போயிங்க்
777-300
ஈஆர் | 14 | 13 | — | 8 | 56 | 227 | 291 |
| போயிங்க்
787-8 | – | 1 | — | அறிவிக்கப்பட
உள்ளது |  |  |  |
| போயிங்க்
787-9 | – | 10 | — | அறிவிக்கப்பட
உள்ளது |  |  |  |
| பாம்பார்டியர்
சிஎஸ்300 | – | 10 | — | அறிவிக்கப்பட
உள்ளது |  |  |  |
| போயிங்க்
747-400
ஈஆர்எஃப் | 8 | — | — | சரக்கு
விமானம் |  |  |  |
| போயிங்க்
747-400
எஃப் | 9 | சரக்கு விமானம் |  |  |  |  |  |
| போயிங்க்
747-8
எஃப் | 5 | 2 | — | சரக்கு
விமானம் |  |  |  |
| போயிங்க்
777
எஃப் | 5 | 5 | — | சரக்கு
விமானம் |  |  |  |
| மொத்தம் | 154 | 134 | 40 | } |  |  |  |
# கொரியன் ஏர்

## ஓய்வு பெற்ற விமானக் குழு

- ஏர்பஸ் ஏ300எஃப்
- ஏர்பஸ் ஏ300பி4-2சி
- ஏர்பஸ் ஏ300-600ஆர்
- ஏர்பஸ் ஏ300-600ஆர்எஃப்
- போயிங்க் 707-300சி
- போயிங்க் 707-320சி
- போயிங்க் 720
- போயிங்க் 727-200
- போயிங்க் 747எஸ்பி
- போயிங்க் 747-200
- போயிங்க் 747-200எஃப்
- போயிங்க் 747-300
- போயிங்க் 747-300எஃப்
- போயிங்க் 747-400 பிசிஎஃப்
- டக்ளஸ் டிசி-3
- டக்ளஸ் டிசி-4
- டக்ளஸ் டிசி-8
- மெக்டொனல் டக்ளஸ் டிசி-9-32
- மெக்டொனல் டக்ளஸ் டிசி-10-30
- மெக்டொனல் டக்ளஸ் எம்டி-11
- மெக்டொனல் டக்ளஸ் எம்டி-82
- மெக்டொனல் டக்ளஸ் எம்டி-83
- லாக்ஹீட் எல்-749ஏ
- போக்கர் எப்27-200
- போக்கர் எப்27-500
- போக்கர் எப்28-4000
- ஃபோக்கர் 100
- ஃபைர்சைல்ட்- ஹில்லர் எஃப்எச்-227
- என்ஏஎம்சிஒய்எஸ் –11ஏ-200
# பெரிலியம் குளோரைடு

**பெரிலியம் குளோரைடு** *(Beryllium chloride)* என்பது பெரிலியம் மற்றும் குளோரின் இணைந்து உருவாகும் ஒரு வேதிச் சேர்மமாகும். இதன் மூலக்கூற்று வாய்பாடு BeCl<sub>2</sub> ஆகும் நிறமற்ற நிலையில் நீரை உறிஞ்சும் தன்மை கொண்ட திண்மமாகக் காணப்படும் இச்சேர்மம் முனைவுக் கரைப்பான்கள் பலவற்றிலும் கரைகிறது. பெரிலியம் அலுமினியத்துடன் மூலைவிட்டத் தொடர்பு கொண்டிருப்பதால் அலுமினியம் குளோரைடின் பண்பு்களுடன் பெருமளவு ஒத்திருக்கிறது.
# பெரிலியம் குளோரைடு

## கட்டமைப்பும் தொகுத்தலும்

உயர் வெப்பநிலையில் பெரிலியம் குளோரினுடன் வினைபுரிந்து பெரிலியம் குளோரைடு தயாரிக்கப்படுகிறது:.
.
:Be + Cl<sub>2</sub> → BeCl<sub>2</sub>  
பெரிலியம் ஆக்சைடை குளோரின் முன்னிலையில் வெப்பம்சார் கார்பன் ஒடுக்கம் செய்தும், பெரிலியத்தை ஐதரசன் குளோரைடுடன் சேர்த்து வினைப்படுத்தியும் கூட பெரிலியம் குளோரைடைத் தயாரிக்க இயலும்.  
திண்மநிலை பெரிலியம் குளோரைடு, கூர்முனை நாற்பட்டகத்தைப் பெற்றுள்ள ஒரு பரிமான பலபடியாகும் . இதற்கு நேர்மாறாக பெரிலியம் புளோரைடு என்பது படிகக்கல் வகைக் கனிமம் குவார்ட்சு போல ஒரு முப்பரிமான பலபடியாகும். வாயு நிலையில் இது நேரியல் ஒற்றைப்படி மற்றும் இரண்டு குளோரின்கள் இணைந்த இணைப்பு இரட்டைப்படி ஆகிய இரண்டு நிலைகளிலும் காணப்படுகிறது. இங்கு பெரிலியம் மூன்று ஆயங்களுடன் உள்ளது . ஒற்றைப்படிகளின் நேரியல் வடிவத்தை வலுவளவு ஓட்டு இலத்திரன் சோடிகளின் தள்ளுகைக் கொள்கை முன்கணித்துக் கூறியது. இரண்டாவது தொகுதியில் உள்ள சில கன உலோகங்களின் நேரியல் வடிவத்துடன் இது மாறுபாடு கொண்டுள்ளது. உதாரணமாக CaF<sub>2</sub> SrF<sub>2</sub>, BaF<sub>2</sub>, SrCl<sub>2</sub>, BaCl<sub>2</sub>, BaBr<sub>2</sub>, மற்றும் BaI<sub>2</sub>, ஆகியன நேரியல் வடிவமில்லாதவை ஆகும்.
# பெரிலியம் குளோரைடு

## வினைகள்

உலர்ந்த காற்றில் பெரிலியம் குளோரைடு நிலைப்புத்தன்மையுடன் காணப்படுகிறது. இதுவொரு இலூவிக்கமிலம் என்பதால் சில வேதி வினைகளில் வினையூக்கியாகப் பயன்படுத்துகிறார்கள். மேலும் இது நீராற் சிதைக்கப்பட்டு ஐதரசன் குளோரைடாக மாறுகிறது.  
BeCl<sub>2</sub> + 2H<sub>2</sub>O → Be(OH)<sub>2</sub> + 2 HCl  
இச்சேர்மம் நான்ம ஐதரேட்டாகவும் உருவாகிறது.BeCl2•4H2O ([Be(H2O)4]Cl2). BeCl2 ஆக்சிசனேறிய கரைப்பானான ஈதரில் கரைகிறது.
# பெரிலியம் குளோரைடு

## பயன்கள்

மின்னாற்பகுப்பு முறையில் பெரிலியம் தயாரிப்பதற்கு பெரிலியம் குளோரைடு மூலப்பொருளாக உள்ளது. பிரீடல் கிராப்ட்சு வினையின் பொழுது இது வினையூக்கியாகப் பயன்படுகிறது.
# பயனிலை-செயப்படுபொருள்-எழுவாய்

மொழியியல் உருவியத்தில், **பயனிலை-செயப்படுபொருள்-எழுவாய்** என்பது ஒரு வகை சொற்றொடர் அமைப்பைக் குறிக்கும். இந்த சொற்றொடர் அமைப்பில் பயனிலை முதலாவதாகவும், செயப்படுபொருள் இரண்டாவதாகவும் எழுவாய் மூன்றாவதாகவும் அமையும். *போகிறான் வீட்டுக்கு கண்ணன்* என்ற வடிவம் இந்த வகையைச் சார்ந்தது.
# பயனிலை-செயப்படுபொருள்-எழுவாய்

## ப.செ.எ மொழிகள்

மலகாசி, பழைய யாவானியம், தோபா பாட்டக், பிஜியம் போன்ற ஆசுத்திரோனீசிய மொழிகளும், சோட்சில் (Tzotzil) போன்ற மாயன் மொழிகளும், இந்த சொல்லொழுங்குக்கு எடுத்துக்காட்டாகச் சொல்லப்படுவது உண்டு. ஆனால், இவற்றில் செயப்படுபொருள் குன்றிய வினைக்குரிய எழுவாய் செயப்படுபொருளாகத் தோன்றும் தன்மையால் வழமையான வரைவிலக்கணத்தின்படி எழுவாய் இருப்பதில்லை. உண்மையான எழுவாய் இருக்கக்கூடிய மொழிகளில் ஹட்சா மொழியில் ப.எ.செ சொல் ஒழுங்கு மிகவும் பொதுவாகக் காணப்பட்டாலும், இதுவே முதன்மையான ஒழுங்கு அல்ல. உண்மையில் இம்மொழி ப.செ.எ வகை சார்ந்தது.
# போலுப்பள்ளி

**போலுப்பள்ளி** ( Polupalli ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், கிருஷ்ணகிரி வட்டத்துக்கு உட்பட்ட ஒரு வருவாய் கிராமம் ஆகும்.
# போலுப்பள்ளி

## மக்கள் வகைப்பாடு

வேப்பனப்பள்ளி ஊராட்சி ஒன்றியத்துக்கு உட்பட்ட இந்த ஊரானது கிருட்டிணகிரியில் 13 கிலோமீட்டர் தொலைவில் உள்ளது. 2011 ஆண்டைய இந்திய மக்கள் கணக்கெடுப்பின்படி இந்த ஊரில் 626 வீடுகள் உள்ளன. மக்கள் தொகை 2639 ஆகும். இதில் 1318 பேர் ஆண்கள், 1321 பேர் பெண்கள் ஆவர். எழுத்தறிவு விகிதம் 59.7% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
இந்த கிராமத்தில் தமிழக அரசின் வனவியல் விரிவாக்க மையம் ஒன்று உள்ளது. போலுப்பள்ளியியல் அரசு மருத்துவக் கல்லூரியைத் துவக்க தமிழ்நாட்டு அரசு திட்டமிட்டுள்ளது. இதற்கு 2020 மார்ச் 4 அன்று தமிழக முதல்வர் அடிக்கல் நாட்டினார்.
# மாணாக்கர் இலக்கணம்

**மாணாக்கர் இலக்கணம்** என்று நன்னூலில் எவரெல்லாம் பாடம் கேட்பதற்குரிய மாணாக்கர் ஆவர் என்று வரையறுக்கப்பட்டுள்ளது.  
1. தன்மகன்,
1. தன்னுடைய ஆசிரியருடைய மகன்,
1. நாட்டையாளும் அரசனுடைய மகன்,
1. பொருளை மிகுதியாக வாரிவழங்குபவன்,
1. தன்னை வணங்கி வழிபடுபவன்,
1. சொல்லும் பொருளை விரைந்து ஏற்றுக் கொள்ளும் திறனுடையோன்
ஆகிய அறுவருக்கே நூலைக் கற்பிக்க வேண்டும். இவர்களே மாணாக்கர் ஆவதற்கு தகுதியுள்ளவர்கள் என்று கூறப்பட்டுள்ளது  
தன்மக னாசான் மகனே மன்மகன்  
பொருணனி கொடுப்போன் வழிபடு வோனே  
உரைகோ ளாளற் குரைப்பது நூலே . - நன்னூல் 37 (மூலம்)  
**முதற்றர மாணவர்கள்** - அன்னப்பறவையும் பசுவையும் போன்றவர்.  
**நடுத்தர மாணவர்கள்** - மண்ணையும் கிளியையும் போன்றவர்.  
**கடைத்தர மாணவர்கள்** - ஓட்டைக்குடத்தையும் ஆட்டையும் எருமையையும் பன்னாடையையும் போன்றவர்.  
அன்ன மாவே மண்ணொடு கிளியே  
இல்லிக் குடமா டெருமை நெய்யரி  
அன்னர் தலையிடை கடைமா ணாக்கர். - நன்னூல் 38 (மூலம்)
# சாமல்பட்டி

**சாமல்பட்டி** (*Samalpatti*) என்பது இந்தியா, தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இது சாமல்பட்டி ஊராட்சிக்கு உட்பட்டது.
# சாமல்பட்டி

## பெயர்க்காரணம்

ஆங்கிலேயர் காலத்தில் நீராவியால் இயங்கும் புகை வண்டிகள் பயன்படுத்தும் நிலக்கரிச் சாம்பலை இப்பகுதியில் கொட்டியதால் "சாம்பல்பட்டி" என்று அழைக்கப்பட்டு, பின்னர் அது மருவிச் "சாமல்பட்டி" என்ற பெயர் வந்தது.
# சாமல்பட்டி

## அமைவிடம்

இவ்வூரின் வழியாக இந்திய தேசிய நெடுஞ்சாலை 66 செல்கிறது. இவ்வூரில் தொடர்வண்டி நிலையம் உள்ளது. இந்த நிலையம் சேலம் தொடர்வண்டி கோட்டத்தைச் சேர்ந்ததாகும். இந்த ஊரானது மாவட்ட தலைநகரான கிருஷ்ணகிரியிலிருந்து 35 கிலோமீட்டர் தொலைவிலும், ஊத்தங்கரையில் இருந்து 10 கிலோமீட்டர் தொலைவிலும் உள்ளது.  
இவ்வூருக்கு அருகில் உள்ள வானூர்தி நிலையங்கள் சேலம் வானூர்தி நிலையமும், பெங்களூர் பன்னாட்டு வானூர்தி நிலையமும் ஆகும்.
# சாமல்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 965, மொத்த மக்கள் தொகை 4,001, இதில் 1,962 ஆண்களும், 2,039 பெண்களும் அடங்குவர்.
# மாணாக்கர் ஆகாதவர் இலக்கணம்

**மாணாக்கர் ஆகாதவர் இலக்கணம்** என்று மாணாக்கர் ஆவதற்குத் தகுதியில்லாதவர்களை நன்னூல் பட்டியலிட்டுக் காட்டுகிறது.  
1. கள்ளுண்டு களிப்பவன்,
1. சோம்பல் உடையவன்,
1. தன்னைத் தானே பெருமை பேசிக்கொள்பவன்,
1. காமுகன்,
1. கள்வன்,
1. நோயாளி,
1. அறிவில் ஏழையானவன்,
1. குணம் மாறுபடப் பேசுபவன்,
1. சினமுடையவன்,
1. மிகுதியாக உறங்குபவன்,
1. மந்த புத்திக்குச் சொந்தக்காரன்,
1. தொன்னூல்களைக் கற்க அஞ்சுபவன்,
1. அஞ்சவேண்டிய செயல்களுக்கு அஞ்சாதவன்,
1. பாவத்தைச் செய்யும் இயல்பு கொண்டவன்,
1. பொய் பேசுபவன்
ஆகிய 15 பேரும் மாணாக்கர் ஆவதற்குத் தகுதியற்றவர்கள் என்று பட்டியலில் காட்டப்பட்டுள்ளது
# தொரப்பள்ளி

அவருக்கு அமைக்கபட்ட சிலை]]
**தொரப்பள்ளி** ( Thorapalli ) அல்லது **தொரப்பள்ளி அக்ரகாரம்** என்பது இந்தியா, தமிழ்நாட்டின், கிருட்டிணகிரி மாவட்டம், ஒசூர் வட்டத்துக்கு உட்பட்ட ஒரு வருவாய் கிராமம் ஆகும்.. இவ்வூர் தென் பெண்ணை ஆற்றங்கரையில் அமைந்துள்ளது. இவ்வூர் ஒசூரில் இருந்து ஆறு கிலோமீட்டர் தொலைவில் ஒசூர்- கிருட்டிணகிரி சாலைக்கு அருகில், தென்பெண்ணை ஆற்றங்கரையில் உள்ளது.
# தொரப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 2177 வீடுகள் உள்ளன. மொத்த மக்கள் தொகை 9849, இதில் 4669 பேர் ஆண்கள், 5180 பேர் பெண்கள் ஆவர். எழுத்தறிவு விகிதம் 72.16% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# தொரப்பள்ளி

## ஊரின் சிறப்பு

இந்த ஊரில்தான் இந்திய விடுதலைப் போராட்ட வீரரும், இந்தியாவின் கவர்னர் ஜெனரலுமான ராஜாஜி பிறந்தார். அவர் பிறந்த வீட்டை நினைவு இல்லமாக தமிழக அரசு பராமரித்து வருகிறது.
# சூசூவாடி

**சூசூவாடி** (Zuzuwadi) ஒசூர் மாநகராட்சியைச் சேர்ந்த ஓர் மாநகரப் பகுதியாகும். இவ்வூர் ஒசூர் நகரில் இருந்து ஆறு கிலோமீட்டர் தொலைவில் ஒசூர் பெங்களூர் சாலையில் அத்திப்பள்ளியை ஒட்டி உள்ளது.
# சூசூவாடி

## மக்கள் வகைப்பாடு

இவ்வூரில் 2001ஆம் ஆண்டின் இந்திய மக்கள் கணக்கெடுப்பின்படி மக்கள் தொகை 6338, இதில் 3489 பேர் ஆண்கள், 2489 பேர் பெண்கள் ஆவர். எழுத்தறிவு விழுக்காடு 86.85% ஆகும். இவ்வூராட்சி 2011இல் ஒசூர் மாநகராட்சியுடன் இணைக்கப்பட்டது.
# சூசூவாடி

## ஊரில் உள்ள கோயில்கள்

- காசி விஸ்வநாதர் கோயில்
- அனுமந்தராயசாமி கோயில்
# செயப்படுபொருள் குன்றிய வினை

மொழி இலக்கணத்தில் **செயப்படுபொருள் குன்றிய வினை** என்பது செயப்படுபொருளை ஏற்காத வினை ஆகும். இது ஒரு வினைச்சொல் செயற்படுபொருளை ஏற்குமா ஏற்காதா என்ற அடிப்படையில் வினைகளை இரண்டாகப் பிரிப்பதால் ஏற்படும் பகுப்புக்களில் ஒன்று. மற்றது செயப்படுபொருள் குன்றா வினை ஆகும். ஆங்கிலத்தில் இது Intransitive verb எனப்படும்.
# செயப்படுபொருள் குன்றிய வினை

## எடுத்துக்காட்டுக்கள்

எதை? யாரை? ஆகிய கேள்விகளுக்கு பதில் தர முடியாத வினைகள் செயப்படுபொருளை ஏற்கா. எனவே அத்தகைய வினைகள் செயப்படுபொருள் குன்றிய வினைகள். எடுத்துக்காட்டாக, *போனான்* என்ற வினை தொடர்பில் எதைப் போனான்? யாரைப் போனான்? ஆகிய கேள்விகளுக்கு விடை கிடையாது. எனவே *போனான்* என்பது செயப்படுபொருள் குன்றிய வினை. இதைப் போலவே பின்வரும் வினைகளும் செயப்படுபொருள் குன்றிய வினைகளாகும்:
- படுத்தான்
- வந்தான்
- சிரித்தான்
- விழுந்தான்
- அசைந்தான்
# செயப்படுபொருள் குன்றா வினை

மொழி இலக்கணத்தில் **செயப்படுபொருள் குன்றா வினை** என்பது செயப்படுபொருளை ஏற்கக்கூடிய வினை ஆகும். இது ஒரு வினைச்சொல் செயற்படுபொருளை ஏற்குமா ஏற்காதா என்ற அடிப்படையில் வினைகளை இரண்டாகப் பிரிப்பதால் ஏற்படும் பகுப்புக்களில் ஒன்று. மற்றது செயப்படுபொருள் குன்றிய வினை ஆகும். ஆங்கிலத்தில் இது Transitive verb எனப்படும்.
# செயப்படுபொருள் குன்றா வினை

## எடுத்துக்காட்டுக்கள்

எதை? யாரை? ஆகிய கேள்விகளுக்கு பதில் தரக்கூடிய வினைகள் செயப்படுபொருளை ஏற்கக்கூடியவை. எனவே அத்தகைய வினைகள் செயப்படுபொருள் குன்றா வினைகள். எடுத்துக்காட்டாக, *உண்டான்* என்ற வினை தொடர்பில் எதை உண்டான்? என்ற கேள்விக்கு *உணவு உண்டான்* என விடை தர முடியும். இங்கே உணவு என்பது செயப்படுபொருள் ஆதலால் உண்டான் என்னும் வினை செயப்படுபொருளை ஏற்கிறது. எனவே *உண்டான்* என்பது செயப்படுபொருள் குன்றா வினை. இதைப் போலவே பின்வரும் வினைகளும் செயப்படுபொருள் குன்றா வினைகளாகும்:
- கொடுத்தான் - (அறிவைக் கொடுத்தான்)
- எழுதினான் - (கதை எழுதினான்)
- உடுத்தான் - (உடை உடுத்தான்)
- கேட்டான் - (பாடல் கேட்டான்)
- வரைந்தான் - (படம் வரைந்தான்)
# சோடியம் குளுக்கோனேட்டு

**சோடியம் குளுக்கோனேட்டு ** அல்லது **சோடியம் குளுகோனேட்** *(Sodium gluconate)* என்பது NaC<sub>6</sub>H<sub>11</sub>O<sub>7</sub> என்ற மூலக்கூற்று வாய்ப்பாடு கொண்ட கொண்ட ஒரு வேதிச் சேர்மமாகும். இது குளுக்கோனிக் அமிலத்தினுடைய சோடியம் உப்பு ஆகும். இதனுடைய ஐரோப்பிய எண் ஐ 576 ஆக உள்ளது. சோடியம் குளுக்கோனேட்டு பரவலாக துணி சாயமிடுதல், அச்சிடுதல் மற்றும் உலோக மேற்பரப்பு நீர் சிகிச்சை முதலிய செயல்களுக்குப் பயன்படுத்தப்படுகிறது. இது ஒரு கனிமக் குழம்பாக்கியாக, எஃகு மேற்பரப்பில் சுத்தப்படுத்தியாகவும், கண்ணாடி பாட்டில்களைச் சுத்தம் செய்யும் முகவராகவும் பயன்படுத்தப்படுகிறது. மற்றும் சிமெண்ட்டை பிணைக்கும் முகவராகவும், முலாம் பூசுதல், அலுமினா சாயத் தொழில்களில் சோடியம் குளுக்கோனேட்டு பயனாகிறது. தண்ணீரில் மிகவும் கரையத்தக்க ஒரு வெள்ளை நிறமற்ற நிறப்பொடியாக காணப்படுகிறது. இதனுடைய நச்சுத்தன்மை கொல்லும் மதிப்பு ( LD50 = 10380 மி.கி/கி.கி (வாய்வழி, எலிகள்) ஆகும்.
# ஆதிசொக்கநாதர் கோயில்

**ஆதிசொக்கநாதர் கோயில்** என்பது இந்தியாவின் தமிழ்நாட்டு மாநிலத்தில், மதுரை சிம்மக்கல் பகுதியில் மீனாட்சியம்மன் உடனுறை சிவபெருமான் கோயில் ஆகும். குபேரன் தன்னிடம் உள்ள செல்வம் மேன்மேலும் பெருக சொக்கநாதரை வழிபட்டு, பிரதிட்டை செய்த இலிங்கமே ஆதிசொக்கநாதர் ஆவார் என்பது தொன்நம்பிக்கையாகும். நவக்கிரகங்களில் புதன் சொக்கநாதரை வழிபட்டதால் இத்தலம் புதன் சேத்திரமாக விளங்குகிறது.  
இக்கோயிலுக்குப் **பழைய சொக்கநாதர் கோயில்** என்றும் **வடதிருவாலவாய் கோயில்** என்றும் பெயருண்டு.
# எலீ வீசல்

**எலீ வீசல்** (*Elie wiesel*, 30 செப்டம்பர் 1928 – 2 சூலை 2016) ஓர் அரசியல் போராளி, பேராசிரியர், புதினப் படைப்பாளர், யூதப் பேரழிவிலிருந்து தப்பி உயிர் பிழைத்தவர், சமாதானத்திற்கான நோபல் பரிசை 1986ஆம் ஆண்டு பெற்றவர், 40இற்கும் மேற்பட்ட புனைவு, அபுனைவு நூல்களை எழுதியவர்.
# எலீ வீசல்

## இளமைக் காலம்

எலீ வீசல் உருமேனியாவில் ஒரு சிற்றூரில் யூதக் குடும்பத்தில் பிறந்தார். 1944ஆம் ஆண்டில் இரண்டாம் உலகப் போர் உச்சக் கட்டத்தில் இருந்தபோது நாசிக்கள் செய்த மனிதப் படுகொலைகளை நேரில் பார்த்து மனம் கலங்கினார். யூத இன மக்கள் போலந்தில் உள்ள ஆஸ்விட் (*Auschwitz*) என்னும் வதை முகாமுக்கு அனுப்பப்பட்டனர். எலீ வீசலும் அவருடைய பெற்றோர்களும் அங்கு அனுப்பப்பட்டனர். அங்குக் கொடுமைகளுக்கு உள்ளாக்கப்பட்டு அவருடைய தாயும் தங்கையும் இறந்தனர். பின்னர் 1945இல் இவருடைய தந்தையார் பட்டினியாலும் நோயினாலும் இறந்தார். இந்த அவலங்களையும் அடக்குமுறைகளையும் 17 அகவைச் சிறுவன் எலீ வீசல் கண்கூடாகப் பார்த்தார். இவரின் இரண்டு தமக்கைகள் உயிர் பிழைத்தனர்.
# எலீ வீசல்

## எழுத்துப் பணி

நேசப் படைகளின் உதவியோடு விடுதலையான எலீ வீசல் 1948இல் பாரிசுக்குச் சென்றார். அங்குப் பிரான்சிய மொழியைக் கற்றுக் கொண்டார். இதழாளராக வேலையில் சேர்ந்தார். 'லார்ச்' (*L'arche*) என்னும் பிரான்சிய யூதச் செய்தித்தாளிலும் இசுரேலியப் பிரான்சியச் செய்தித்தாள்களிலும் எழுதத் தொடங்கினார்.  
வதை முகாம்களில் நிகழ்ந்த வன்செயல்களையும் கொடுமையான அனுபவங்களையும் போர் முடிந்து பத்து ஆண்டுகள் ஆகியும் எழுத அவருக்கு மனம் இல்லை. ஆனால் 1952இல் இலக்கியத்திற்கான நோபல் பரிசு பெற்ற பிரான்சுவா மாரிக் (*Fancois Mauriac*) என்னும் அறிஞரின் தொடர்பும் நட்பும் தூண்டுதலும் தாம் அடைந்த வதை முகாம் பட்டறிவுகளை எழுதும் ஊக்கத்தை வீசலுக்கு அளித்தன.
# சோடியம் மிகையாக்சைடு

**சோடியம் மிகையாக்சைடு** *(Sodium superoxide )* என்பது NaO<sub>2</sub> என்ற மூலக்கூற்று வாய்ப்பாடு கொண்ட கொண்ட ஒரு வேதிச் சேர்மமாகும். மஞ்சளும் ஆரஞ்சும் கலந்த நிறத்தில் திண்மமாக உள்ள இது, மிகையாக்சைடு எதிர்மின் அயனி உப்பாகும். ஆக்சிசனால் சோடியத்தை ஆக்சிசனேற்றம் செய்யும்போது இச்சேர்மம் இடைநிலையாகத் தோன்றுகிறது.
# சோடியம் மிகையாக்சைடு

## தயாரிப்பு

சோடியம் பெராக்சைடை உயர் அழுத்தத்தில் ஆக்சிசனுடன் வினைப்படுத்துவதன் மூலம் சோடியம் மிகையாக்சைடு தயாரிக்க முடியும்:  
Na<sub>2</sub>O<sub>2</sub> + O<sub>2</sub> → 2 NaO<sub>2</sub>  
அமோனியாவிலுள்ள சோடியக் கரைசலை கவனமுடன் ஆக்சிசனேற்றம் செய்வதன் மூலமாகவும் சோடியம் மிகையாக்சைடு தயாரிக்க முடியும்.  
Na<sub>(NH3 வில்)</sub> + O<sub>2</sub> → NaO<sub>2</sub>
# சோடியம் மிகையாக்சைடு

## பண்புகள்

எதிர்பார்த்தது போல ஆக்சிசனின் எதிர்மின் அயனி உப்பாக இருப்பதால் இது ஒரு இணை காந்தமாகும். இது உடனடியாக நீராற்பகுக்கப்பட்டு சோடியம் ஐதராக்சைடு, ஆக்சிசன் மற்றும் ஐதரசன் பெராக்சைடு கலந்த கலவையைத் தருகிறது. இச்சேர்மம் சோடியம் குளோரைடு ஒத்த வடிவமைப்பில் படிகமாகிறது.
# முழுப்புலமை பெறும் முறை

**முழுப்புலமை பெறும் முறை** என்பது யாதெனில், கல்வி பயிலும் மாணவர்கள் தாம் கற்கும் பாடத்தில் விரைவில் முழுப்புலமை பெறுவது எப்படியென நன்னூல் காட்டும் வழிமுறையாகும்.  
ஆசிரியர் கற்பிக்கும் பாடத்தைக் கேட்கும் ஒரு மாணவனுக்குக் காற்பங்கு அறிவே நிரம்பும். அதே மாணவன் தம்முடன் கல்வி பயிலும் மாணவ நண்பர்களுடன் சேர்ந்து படிப்பதால் அவனுடைய அறிவு மேலும் ஒரு காற்பங்கு நிரம்பும். அவனே தான் கற்றதைப் பிறருக்குச் சொல்லிக் கொடுக்கும் போது எஞ்சியிருக்கும் அரைப்பங்கும் நிரம்பி அவன் முழுப்புலமை உடையவனாவான்
# மாயன் மொழிகள்

**மாயன் மொழிகள்** இடையமெரிக்காவிலும், நடு அமெரிக்காவிலும் பேசப்படும் ஒரு மொழிக்குடும்பத்தைச் சேர்ந்த மொழிகள் ஆகும். மாயன் மொழிகள் குறைந்தது 6 மில்லியன் தாயக மாயர்களால் பேசப்படுகிறது. இவர்கள் முக்கியமாக கௌதமாலா, மெக்சிக்கோ, பெலீசு, ஒண்டூராசு ஆகிய நாடுகளைச் சேர்ந்தவர்கள். 1996 ஆம் ஆண்டில் கௌதமாலா 21 மாயன் மொழிகளைப் பெயர் குறித்து முறைப்படி அங்கீகரித்தது. மெக்சிக்கோ அதன் பகுதியில் உள்ள மேலும் எட்டு மொழிகளை அங்கீகரித்தது.  
மாயன் மொழிக்குடும்பம் அமெரிக்காவில், மிகக் கூடுதலாக ஆய்வு செய்யப்பட்டதும், சிறப்பாக ஆவணப்படுத்தப்பட்டதுமான ஒரு மொழிக்குடும்பம். தற்கால மாயன் மொழிகள், 5,000 ஆண்டுகளுக்கு முன் பேசப்பட்ட ஒரு மொழியான முந்து மாயன் மொழியில் இருந்து உருவானவை. முந்து மாயன் மொழி ஒப்பியல் முறையைப் பயன்படுத்திப் பகுதியாக மீடுருவாக்கம் செய்யப்பட்டது.
# பாடங்கேட்கும் முறை

மாணவர்கள் **பாடங்கேட்கும் முறை** என்ன என்பதை நன்னூல் பின்வருமாறு விளக்குகிறது.  
1. ஆசிரியர் குறித்துச் சொன்ன நேரத்தில் மாணவன் அவ்விடம் சென்று முதலில் அவரை வழிபடவேண்டும்.
1. வெறுப்பில்லாதவனாய் ஆசிரியரின் இயல்பறிந்து நடந்துகொள்ள வேண்டும்.
1. ஆசிரியரின் குறிப்புணர்ந்து மாணவன் செயல்படவேண்டும்.
1. இவ்விடம் அமர்ந்துகொள் என்று அவர் கூறியபிறகே அமரவேண்டும்.
1. படி என்று அவர் சொல்லியபிறகே பாடத்தைப் படித்தல் வேண்டும்.
1. தாகம் கொண்டவன் தண்ணீரைக் கண்டதும் எப்படி ஆர்வத்துடன் பருகுவானோ அப்படிப் பாடத்தில் ஆர்வம் மிகுந்தவனாக மாணவன் இருக்கவேண்டும்.
1. சித்திரப்பாவை போல ஆசிரியர்முன் அடக்கத்துடன் இருக்கவேண்டும்.
1. ஆசிரியர் சொல்லும் பாடம் கேட்கும்போது மாணவனுக்கு காது வாயாகவும் மனம் வயிறாகவும் இருக்கவேண்டும்.
1. முதல்நாள் ஆசிரியரிடம் கேட்டவற்றில் கொண்டுள்ள ஐயங்களை மீண்டும் கேட்டுத் தெளியவேண்டும்.
1. பலமுறை கேட்டுத் தெளிந்தவற்றை மனத்தில் இருத்த வேண்டும்.
1. போகலாம் என ஆசிரியர் சொல்லியபிறகே வகுப்பு முடிந்து மாணவன் போகவேண்டும்.  
இவைதான் ஒரு மாணவன் ஆசிரியரிடம் பாடம் கேட்கும் முறைகளாகும்.
# சோடியம் தையோசயனேட்டு

**சோடியம் தையோசயனேட்டு** *(Sodium thiocyanate )* என்பது NaSCN என்ற மூலக்கூற்று வாய்ப்பாடு கொண்ட ஒரு வேதிச் சேர்மமாகும். சிலவேளைகளில் இதைச் **சோடியம் சல்போசயனைடு** என்றும் அழைக்கிறார்கள். நிறமற்றதாகவும் நீர்த்துப் போகக்கூடியதாகவும் உள்ள இவ்வுப்புதான் தயோசயனேட்டு என்னும் எதிர்மின் அயனிக்கு பிரதானமான ஆதாரமாக உள்ளது, அதேபோல மருந்து வகைகள் மற்றும் சிலவகை சிறப்பு வேதிப்பொருட்கள் தயாரிக்கும் தொகுப்பு வினைகளிலும் இது பயன்படுகிறது . தனிமநிலை கந்தகத்தை சயனைடுடன் வினைப்படுத்துவதன் மூலம் குறிப்பாக தையோசயனேட்டு உப்புகள் தயாரிக்கப்படுகின்றன.  
:8 NaCN + S8 → 8 NaSCN  
சோடியம் தையோசயனேட்டு நேர் சாய்சதுர வடிவமைப்பில் படிகமாகிறது. ஒவ்வொரு சோடிய அயனி மையமும் மூவணு தையோசயனேட்டு அயனிகளால் வழங்கப்பட்ட மூன்று கந்தகம் மற்றும் மூன்று நைட்ரசன் ஈந்தணைவிகளால் சூழப்பட்டுள்ளன. பொதுவாக இது ஆய்வகங்களில் Fe<sup>3+</sup> அயனிகளின் இருப்பைக் கண்டறிய உதவும் சோதனையில் பயன்படுகிறது.
# சோடியம் தையோசயனேட்டு

## வேதித் தொகுப்பு பயன்பாடுகள்

ஆல்க்கைல் ஆலைடுகளை அவை சார்ந்த ஆல்க்கைல் தையோசயனேட்டுகளாக மாற்றும் வினைகளில் சோடியம் தையோசயனேட்டு பயன்படுகிறது. அமோனியம் தையோசயனேட்டு மற்றும் பொட்டாசியம் தையோசயனேட்டு போன்ற மிகவும் நெருங்கிய தொடர்புள்ள செயலிகள் தண்ணீரில் இருமடங்கு கரைதிறனைக் கொண்டுள்ளன. வெள்ளி தையோசயனேட்டுகளையும் இதற்காகப் பயன்படுத்தலாம். கரையாத வெள்ளி ஆலைடுகளை வீழ்படிவாக்கி அவற்றை தொடர்நடவடிக்கைகளை எளிமைப்படுத்த பயன்படுத்தலாம். ஐசோபுரோபைல் புரோமைடுடன் சோடியம் தையோசயனேட்டை சூடான எத்தனால் கரைசலில் வினைப்படுத்தும்போது ஐசோபுரோபைல் தையோசயனேட்டு உருவாக உதவுகிறது . சோடியம் தையோசயனேட்டை புரோட்டானேற்றம் செய்வதன் மூலமாக ஐசோதையோசயனிக்கமிலம் உருவாகிறது. S=C=NH (pKa = -1.28) . சோடியம் தையோசயனேட்டில் இருந்து பெறப்படும் இவ்வமிலத்தை கரிம அமீன்களுடன் சேர்த்து தையோயூரியா வழிபொருட்களைத் தயாரிக்க முடியும்.
# துவாரக்கு மொழிகள்

**துவாரக்கு மொழிகள்** (*Tuareg languages*) என்பன, ஆப்பிரிக்காவில் துவாரக்கு பெர்பர்களால் பேசப்படுகின்ற நெருக்கமான உறவுடைய மொழிகளும், கிளைமொழிகளும் சேர்ந்த ஒரு மொழிக்குடும்ப மொழிகள் ஆகும். இவை மாலி, நைகர், அல்ஜீரியா, லிபியா, மொரோக்கோ, புர்க்கினா பாசோ ஆகிய நாடுகளின் பெரும் பகுதியிலும், சாட் நாட்டில் சிறு தொகை கின்னின் மக்களாலும் பேசப்படுகிறது.
# துவாரக்கு மொழிகள்

## விளக்கம்

துவாரக்குக் கிளைமொழிகள் தென் பெர்பர் குழுவைச் சேர்ந்தவை. இவற்றைச் சிலர் ஒரே மொழியாகவே கொள்கின்றனர். இவற்றைச் சில ஒலி மாற்றங்களினாலேயே வேறுபடுத்திக் காண்கின்றனர். குறிப்பாக z, h ஆகியவற்றின் ஒலிப்பு வேறுபாடுகளைக் குறிப்பிடலாம். துவாரெக் மொழிகள் சில அம்சங்களில் பழமையைக் கடைப்பிடிப்பவை. இவை இரண்டு குறில் உயிர்களைத் தக்கவைத்துள்ளன. ஆனால், வட பெர்பர் மொழிகளில் ஒன்று இருக்கலாம், அல்லது ஒன்றும் இல்லாமல் இருக்கலாம். அத்துடன், துவாரெக் மொழிகள் பிற பெர்பர் மொழிகளோடு ஒப்பிடும்போது, குறைந்த விகிதத்திலான அரபு மொழிக் கடன் சொற்களையே கொண்டுள்ளன.  
இவை மரபு வழியாக திஃபினாக் என்னும் எழுத்து முறையிலேயே எழுதப்படுகின்றன. ஆனாலும், சில பகுதிகளில் அரபு எழுத்துக்களும் பயன்படுகின்றன. அதேவேளை மாலி, நைகர் ஆகிய நாடுகளில் இலத்தீன் எழுத்துக்களை உபயோகப்படுத்தி எழுதப்படுகின்றன.
# ஆசிரியரை வழிபடும் முறை

மாணவர்கள் **ஆசிரியரை வழிபடும் முறை** எவ்வாறு இருக்கவேண்டும் என்பதை நன்னூல் கூறுகிறது.  
குளிர் காய்பவர் நெருப்புக்கு அஞ்சி அதைவிட்டு அகலாமலும் மிக நெருங்காமலும் அமர்ந்து குளிர் காய்வர். அதுபோல, மாணவனும் ஆசிரியருக்கு அஞ்சி அவரை அகலாமலும் மிகநெருங்காமலும் இருக்கவேண்டும். ஆசிரியரின் நிழல் அவரைவிட்டு நீங்காமல் செல்லும் இடம் எல்லாம் தொடர்ந்து செல்வதுபோல மாணவனும் ஆசிரியரைவிட்டு நீங்காமல் அவரைத் தொடர்ந்து செல்லுதல் வேண்டும். ஆசிரியர்பால் அன்பு மிகக்கொண்டு அவர் எவ்வகையால் எல்லாம் மகிழ்வாரோ அவ்வகையால் எல்லாம் மகிழ்வித்து, அறநெறி மாறா நடத்தை உடையவனாய் ஆசிரியரை ஒரு மாணவன் வழிபாடு செய்தல் வேண்டும்.
# தெ. ஞானசுந்தரம்

**தெ. ஞானசுந்தரம்** (24 செப்டம்பர் 1941) என்பவர் தமிழ்ப் பேராசிரியர், நூலாசிரியர், ஆராய்ச்சியாளர், சொற்பொழிவாளர் ஆவார்.
# தெ. ஞானசுந்தரம்

## பிறப்பும் படிப்பும்

மயிலாடுதுறை மாவட்டத்தின் தேரழுந்தூரை அடுத்த குழையூர் என்னும் சிற்றூரில் ஞானசுந்தரம் பிறந்தார். கும்பக்கோணம் அரசு கல்லூரியில் பொருளியல் இளங்கலைப் பட்டம் பெற்றார். பின்னர்ச் சென்னைப் பச்சையப்பன் கல்லூரியில் தமிழ் இலக்கியத்தில் முதுகலைப் பட்டமும் பெற்றார். வைணவ உரைவளம் என்னும் பொருண்மையில் ஆய்வு செய்து முனைவர் பட்டம் பெற்றார். இவ்வாராய்ச்சி மணிப்பவழ நடையில் அமைந்த திவ்யப்பிரபந்த உரைகளைப் பற்றியதாகும். இவர் பேராசிரியர் மு. வரதராசனாரின் மாணவர் ஆவார்.
# தெ. ஞானசுந்தரம்

## பேராசிரியப் பணிகள்

பச்சையப்பன் கல்லூரி, பரமத்தி வேலூர்க் கந்தசாமிக் கண்டர் கல்லூரி, சென்னைக் கந்தசாமி நாயுடு கல்லூரி ஆகியவற்றிலும் ஈராண்டுகள் அயற்பணியாகத் தஞ்சைத் தமிழ்ப் பல்கலைக்கழகத்தின் அரிய கையெழுத்துச் சுவடித் துறையிலுமாக 37 ஆண்டுகள் தொடர்ந்து பணிசெய்துள்ளார். இறுதியாக 1993இல் சென்னைப் பச்சையப்பன் கல்லூரியில் தமிழ்த்துறைத் தலைவரானார். ஈராண்டுகள் மாலைக்கல்லூரிப் பொறுப்புப் பேராசிரியராகவும் மூன்று மாதங்கள் அதே கல்லூரியில் பொறுப்பு முதல்வராகவும் பதவி வகித்து 2000ஆம் ஆண்டில் பணி ஓய்வு அடைந்தார். புதுவை நடுவண் பல்கலைக்கழகத்தில் புதியதாக உருவாக்கப்பட்ட கம்பன் இருக்கையின் முதல் பேராசிரியராக 2009 முதல் 2011 வரை பணியாற்றினார். 2018 ஜூலை முதல் 2021 ஜூலை வரை மூன்றாண்டுகள் செம்மொழித் தமிழாய்வு மத்திய நிறுவனத்தில் துணைத்தலைவராக இருந்தார்.
தினமணி போன்ற செய்தித்தாள்களில் கட்டுரைகள் எழுதி வருகிறார்.
# தெ. ஞானசுந்தரம்

## எழுதிய நூல்கள்

- வைணவ உரை வளம் 1989
- காப்பிய விருந்து (கம்பர்-வால்மீகி ஒப்பீடு) 1986
- குறுந்தொகைத் தெளிவு 1999
- கற்பக மலர்கள் (திருக்குறள் கட்டுரைகள்) 2013, 2020.
- மாணிக்கவாசகர் 2006
- மாணிக்கவாசகரின் திருப்பள்ளியெழுச்சி விளக்கம். 1997
- கம்பநாடர்-புதிய வெளிச்சம் 2002
- கம்பராமாயணத்தில் சகோதரத்துவம் 2005
- இராவணனைச் சந்திப்போம் 2003
- கம்பர் போற்றிய கவிஞர் (திருவள்ளுவர்) 2012, 2021  
- இராவணனின் மைந்தர்கள் 2012.
- இராம காதை-முதலும் வழியும் பால 2015
காண்டம்
- இராம காதை-முதலும் வழியும்
அயோத்தியா காண்டம் 2015
- இராம காதை-முதலும் வழியும்
ஆரணிய காண்டம் 2017
- இராம காதை-முதலும் வழியும்
கிட்கிந்தா காண்டம் 2019
- இராம காதை-முதலும் வழியும்
சுந்தர காண்டம் 2021
- இராம காதை-முதலும் வழியும்
யுத்த காண்டம் 2021
- சொல் தேடல் (தினமணியில்
தமிழ்மணிப் பகுதியில் 50 வாரம்
வந்த கட்டுரைகள்) 2019
- திருமங்கையாழ்வாரின் பெரிய
திருமொழி-மூலமும் உரையும்-
தமிழாக்கம் (முதல் இருநூறு
பாசுரங்கள்) 1984
- திருமங்கையாழ்வாரின் பெரிய
திருமொழி-மூலமும் உரையும்-
தமிழாக்கம் (201 முதல் 400
பாசுரங்கள் வரை) 2016
- வைணவக் கலைச்சொல் அகராதி 2017  
- என் இலக்கியத் தேடல் 2023
# தெ. ஞானசுந்தரம்

## பிற பணிகள்

சென்னை, கோவை கம்பன் கழகங்களும் கங்கைப் பதிப்பகமும் வெளியிட்ட கம்பராமாயணப் பதிப்புகளின் பதிப்பாசிரியர் குழுவில் ஞானசுந்தரம் இடம்பெற்றார். அஞ்சல் வழிக் கல்வி பயிலும் சிங்கப்பூர் வாழ் மாணவர்களுக்குத் தமிழ் இலக்கணம், இலக்கியம் கற்பிக்க அண்ணாமலைப் பல்கலைக்கழகம் இவரைச் சிங்கப்பூருக்கு அனுப்பி வைத்தது.
மும்பை, கொல்கத்தா, தில்லி, பெங்களூரு, கொல்லம் ஆகிய நகரங்களுக்குச் சென்று இலக்கிய, சமயச் சொற்பொழிவுகள் ஆற்றியுள்ளார். அமெரிக்கா, இலங்கை, சிங்கப்பூர், மலேசியா போன்ற நாடுகளுக்கும் சென்று தமிழ்ப் பணி ஆற்றியுள்ளார்.
# தெ. ஞானசுந்தரம்

## விருதுகள்

- நல்லாசிரியர் விருது (கோவை நன்னெறிக் கழகம்)
- சிறந்த தமிழ்ப் பேராசிரியர் விருது (சென்னைச் சேக்கிழார் ஆராய்ச்சி மையம்)
- தமிழறிஞர் விருது (சென்னைக் கம்பன் கழகம் )
- சடையப்பர் விருது (மதுரைக் கம்பன் கழகம்)
- கபிலவாணர் விருது (திருக்கோவலூர்ப் பண்பாட்டுக் கழகம்)
- இராசா சர் முத்தையா செட்டியார் விருதும் உருபா இரண்டு இலக்கம் பரிசும் (இராசா சர் முத்தையா செட்டியார் அறக்கட்டளை)  
- கவிஞர் வாலி விருது.
- சாதனையாளர் விருது- கொல்கொத்தா பாரதி தமிழ்ச் சங்கம்.
திருச்சித் தமிழ்ச் சங்க மகாவித்துவான் திரிசிரபுரம் மீனாட்சிசுந்தரம்பிள்ளை விருது  
- தமிழ்ப் பல்கலைக்கழகத்தின் டாக்டர் சுப்புரெட்டியார் இலக்கியத திறனாய்வாளர் விருது.  
- மா அரங்கநாதன் தமிழறிஞர் விருது (2024)
- திருவல்லிக்கேணி நகைச்சுவை மன்றத் தென்கச்சி கோ. சாமிநாதன் வாழ்நாள் சாதனையாளர் விருது.
- சென்னைக் கம்பன் கழகம் இயற்றமிழ் அறிஞர் விருது (2025)
- தருமை ஆதீனத் தமிழ்ப்பணி விருது. (2025)
- தமிழ்நாட்டு அரசின் 2024 ஆம் ஆண்டுக்குரிய இலக்கிய மாமணி விருது (20-11- 2025)
# தெ. ஞானசுந்தரம்

## சான்று ஆவணம்

திருக்குறள் கட்டுரைகள், அல்லையன்சு பதிப்பகம், சென்னை-600004 (நூலாசிரியரின் வாழ்க்கைக் குறிப்புகள்)
# தெ. ஞானசுந்தரம்

## வெளியிணைப்புகள்

- Bhakti movement and Tamil
- 'தீதும் நன்றும் பிறர்தர வாரா': கம்பன் விழாவில் பேராசிரியர் தெ.ஞானசுந்தரம்
# டிஜிட்டல் இந்தியா

**எண்ணியல் இந்தியா (Digital India)** என்னும் திட்டத்தை இந்திய அரசு தொடங்கியுள்ளது. இந்தத் திட்டத்தின் மூலம் அரசின் சேவைகளை மின்மயமாக்கி, மக்களிடம் கொண்டு சேர்ப்பதே இதன் நோக்கம் ஆகும். இந்தத் திட்டத்தின் ஓர் அங்கமாக ஊர்களுக்கும் அதிவேக இணைய வசதி அளிக்கப்படும்.
திட்டத்தின் நோக்கங்கள்
- மின்மயமான கட்டமைப்பு வசதிகளை ஏற்படுத்தல்
- மின்மயத்திலான சேவைகளை வழங்கல்
- கணினிப் பயன்பாட்டுக்கான கல்வியறிவைப் புகட்டல்
# வெசுட்டன் விண்வீழ்கல்

**வெசுட்டன் விண்வீழ்கல்** (*Weston meteorite*) என்பது 1807 ஆம் ஆண்டு திசம்பர் மாதம் 14 இல், ஐக்கிய அமெரிக்க மாநிலங்களுள் ஒன்றான கனெடிகட்டில் உள்ள வெசுட்டன் நகரில் பூமியில் விழுந்த விண்வீழ்கல்லின் பெயராகும்.
# வெசுட்டன் விண்வீழ்கல்

## வரலாறு

கனெடிகட்டில் உள்ள வெசுட்டன் நகரில் 1807. அப்பகுதியில் ஒலித்த மூன்று வெடியொலிகளும் குறைந்தபட்சம் ஆறு பகுதிகளில் விழுந்து காணப்பட்ட கற்சிதறல்களும் தான் இந்நிகழ்வுக்குக் கிடைத்துள்ள மிகப்பெரிய சாட்சியங்களாகும்.
# வெசுட்டன் விண்வீழ்கல்

## சிதைவுக் களமும் பெயரிடலும்

விண்வீழ்கல் கற்சிதறல்கள் பூமியில் காணப்பட்ட இடம் சிதைவுக் களம் எனப்படுகிறது. இந்நிகழ்வின் பெரும்பாலான கற்சிதறல்கள் தற்பொழுது ஈசுட்டன் என்று அழைக்கப்படும் நகரில் காணப்பட்டன. குறிப்பாக அவை ஈசுட்டன் நீர்த்தேக்கத்திலும் அதைச்சுற்றி இருந்த இருப்பிடங்களிலும் காணப்பட்டன. தற்காலத்திய வெசுட்டன் நகரில் இச்சிதைவுகள் காணப்படவில்லை என்றாலும் ஈசுட்டன் நகரம் 1807 ஆம் ஆண்டில் வெசுட்டனின் ஒருபகுதியாக இருந்த காரணத்தினால் அவ்விண்வீழ்கல் வெசுட்டன் விண்வீழ்கல் என்ற பெயரைப் பெற்றது. இச்சிதறல்களின் எச்சம் ஈசுட்டனுக்கு அடுத்ததாக அந்நகருக்கு அருகிலுள்ள டிரம்பல் நகரில் காணப்பட்டன. விண்வீழ்கல்லின் பாறைச் சிதறல்கள் டிரம்பல் நகரின் தாசுவாப்
பிரிவில் சேகரித்து வைக்கப்பட்டன.
# வெசுட்டன் விண்வீழ்கல்

## வரலாற்று, அறிவியல் முக்கியத்துவம்

யேல் பல்கலைக்கழகப் பேராசிரியர்கள் பெஞ்சமின் சிலிமான், சேம்சு கிங்சிலி ஆகியோர் விண்வீழ்கல்லின் சிதறல்களைச் சேகரித்து ஆவணப்படுத்தி வேதியியல் முறைப்படி பகுத்தாய்ந்தனர். வெசுட்டன் விண்வீழ்கல் தான் பூமியில் விழுந்த முதல் விண்கல் என்ற அடிப்படையில் அதை அமெரிக்காவில் புதிய உலகத்திற்கான தொடக்கம் என்று ஆவணப்படுத்தியுள்ளனர். வெசுட்டன் விண்வீழ்கல்லின் பழமையான சிதறல்கள் அமெரிக்காவின் யேல் பல்கலைக்கழகத்தில் தொடர்ந்து பாதுகாக்கப்பட்டு வருகின்றன.
# அகல்யநகரி விரைவுவண்டி

**அகில்யா நகரி விரைவுவண்டி** (எண்: 22645/22646) என்பது இந்திய இரயில்வேயின் வாராந்திர அதிவிரைவுத் தொடருந்தாகும். இது மத்திய பிரதேசத்தில் உள்ள இந்தூர் மற்றும் கேரளாவின் கொச்சுவேலி (சென்னை மத்திய தொடருந்து நிலையம் வழியாக) இடையே இயக்கப்படுகிறது. பிப்ரவரி 2021 முதல், திருவனந்தபுரம் மத்திய தொடருந்து நிலையத்திற்குப் பதிலாக கொச்சுவேலி முனையம் மாற்றப்பட்டது. இது கொச்சுவேலி மற்றும் இந்தூர் இடையே சென்னை வழியாக செல்கிறது.
# அகல்யநகரி விரைவுவண்டி

## வழித்தடம்

- **இந்தோர் சந்திப்பு**
- தேவஸ் சந்திப்பு
- **உஜ்ஜைன் சந்திப்பு**
- ஷுஜல்பூர்
- **போபால் சந்திப்பு**
- போபால் ஹபீப்கஞ்சு
- ஹோஷங்காபாத்
- இட்டர்சி சந்திப்பு
- கோரடோங்கிரி
- அம்லா சந்திப்பு
- பேதுல்
- **நாக்பூர்**
- சந்திரப்பூர்
- பாலர்ஷா
- வாரங்கல்
- கம்மம்
- விஜயவாடா
- **சென்னை**
- **அரக்கோணம் சந்திப்பு**
- காட்பாடி
- சேலம் சந்திப்பு
- ஈரோடு சந்திப்பு
- கோயம்புத்தூர் சந்திப்பு
- பாலக்காடு சந்திப்பு
- **திருச்சூர்**
- **எர்ணாகுளம் சந்திப்பு**
- ** ஆலப்புழா தொடருந்து நிலையம் **
- '''கொல்லம் சந்திப்பு
- **திருவனந்தபுரம் சென்ட்ரல்**
# அகல்யநகரி விரைவுவண்டி

## பயணத்திட்டம்

| வண்டி எண் | நிலைய குறியீடு | புறப்படும் இடம் | புறப்படும் நேரம் | புறப்படும் நாள் | சேரும் நிலைய குறியீடு | சேரும் இடம் | சேரும் நேரம் | வருகை நாள் |  |
| --- | --- | --- | --- | --- | --- | --- | --- | --- | --- |
| 22645 | INDB | இந்தூர் சந்திப்பு | 16:50 | திங்கள் | KCVL | கொச்சுவேலி | 16:20 | புதன் |  |
| 22646 | KCVL | கொச்சுவேலி | 06:35 | சனி | INDB | இந்தூர் சந்திப்பு | 05:05 | திங்கள் | } |
# உமர் சரீப்

**ஒமார் சரீஃப்** (*Omar Sharif*, 10 ஏப்ரல் 1932 - 10 சூலை 2015) எகிப்திய நடிகர். இவர் நடித்த *லாரன்சு ஒஃப் அரேபியா* (1962), *டாக்டர் சிவாகோ* (1965) போன்றவை இவருக்குப் பெரும் வெற்றியைத் தந்த படங்கள் ஆகும். அகாதமி விருதுக்குப் பரிந்துரைக்கப்பட இவர் மூன்று கோல்டன் குளோப் விருதுகளையும், ஒரு சீசர் விருதையும் பெற்றுள்ளார்.
# குடமுழா

**குடமுழா** என்பது ஒரு பஞ்சமுக வாத்தியமாகும்.
# குடமுழா

## வரலாறு

முப்பது வகையான தோற்கருவிகள் தமிழர் வாழ்வோடு இணைந்திருந்தன. அவற்றில் குடமுழவம் எனப்படும் குடமுழா மங்கலக் கருவியாகும். சங்க நூல் மட்டுமல்லாமல் அண்மையில் வெளியான நூல்களிலும்கூட குடமுழவம் பற்றிய குறிப்புகள் உள்ளன.
# குடமுழா

## இசைக்கருவி, தாளக்கருவி

தொன்மையில் தமிழர்களின் இல்லங்களில் நிகழ்ந்த மங்கல நிகழ்ச்சிகளில் குடமுழா இருந்தது என்பதற்கும், இது யாழொடும், குழலொடும் இணைந்து ஒலித்தது என்பதற்கும் குறிப்புகள் உள்ளன. மங்கலக்கருவியாக இருந்த இது பின்னர் ஆடலுக்குரிய தாளக்கருவியாக ஆனது.
# குடமுழா

## வளர்ச்சி

இந்தியாவின் பல்வேறு கலை மரபுகளிலும் ஒரு வாயுடைய குடமுழவம் இடம் பெற்றிருந்தாலும், தமிழகத்தில் குறிப்பாகச் சோழ மண்டலத்தில் இக்கருவி பஞ்சமுக முழவமாக வளர்ச்சியடைந்தது. இன்றும் இம்மண்டலத்தின் ஏதோ ஒரு மூலையில் (திருவாரூரில்) இசைக்கப்பெற்று வாழ்ந்துகொண்டும் இருக்கிறது.
# குடமுழா

## மேலும் பார்க்க

- குடமுழா (நூல்)
# குடமுழா

## இவையையும் காண்க

- பஞ்சமுக வாத்தியம் (இசைக்கருவி)
# காவிரி தமிழகத்தின் உயிரோட்டம் (நூல்)

**காவிரி தமிழகத்தின் உயிரோட்டம்** தமிழ்ப் பல்கலைக்கழகம் வெளியிட்ட நூல்களில் ஒன்றாகும்.
# காவிரி தமிழகத்தின் உயிரோட்டம் (நூல்)

## அமைப்பு

நடந்தாய் வாழி காவேரி, இலக்கியச்சான்றுகள், வரலாறும் கல்வெட்டும், காவிரி பற்றிய வருணனை, இலக்கிய ஆதாரங்கள் என்ற ஐந்து முதன்மைத் தலைப்புகளைக் கொண்டு காவிரியின் வரலாற்றினை பன்முக நோக்கில் உணர்த்தும் வகையில் இந்நூல் அமைந்துள்ளது.  
'காவிரி தமிழகத்தின் உயிரோட்டம்', நூல், (1990; தமிழ்ப்பல்கலைக்கழகம், தஞ்சாவூர்)
# பவுரே மொழி

**பவுரே மொழி** (Baure language) ஏறத்தாழ அழிந்துபோன, அரவாக்கன் மொழிக்குடும்பத்தைச் சேர்ந்த ஒரு மொழி. இது தற்போது, பொலீவியாவில், வடமேற்கு மக்டலேனாவின் பெனி பிரிவில் வாழும் ஆயிரம் பவுரே மக்களில் 40 பேரால் மட்டுமே பேசப்படுகின்றது. விவிலியத்தின் சில பகுதிகள் 1960 - 66 காலப் பகுதியில் பவுரே மொழியில் மொழிபெயர்க்கப்பட்டுள்ளன. இம்மொழி பேசுவோரில் பலர் எசுப்பானிய மொழிக்கு மாறி வருகின்றனர். இம்மொழி தற்போது இலத்தீன் எழுத்துகளில் எழுதப்பட்டு வருகிறது.
# ஆலூர்

**ஆலூர்** (Alur) என்பது இந்தியா, தமிழ்நாட்டின் கிருட்டிணகிரி மாவட்டம், ஒசூர் வட்டத்தைச் சேர்ந்த ஒரு சிற்றூர் ஆகும். இந்த ஊரானது ஆலூர் ஊராட்சிக்கு உட்பட்டது.
# ஆலூர்

## மக்கள் வகைப்பாடு

இவ்வூரில் மொத்தம் 3042 பேர் வசிக்கின்றனர். இதில் ஆண்கள் 1571 பெண்கள் 1471 ஆவர்.
# ஆலூர்

## ஊரில் உள்ள கோயில்கள்

- ஆலூர் வரதராஜசாமி கோயில்
# கொத்தப்பள்ளி

**கொத்தப்பள்ளி** (Kottapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# கொத்தப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 411 வீடுகள் உள்ளன. மக்கள் தொகை 1634, இதில் 845 பேர் ஆண்கள், 779 பேர் பெண்கள் ஆவர். எழுத்தறிவு விகிதம் 68.40% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# லிங்காபுரம்

**லிங்காபுரம்** (Lingapuram) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# லிங்காபுரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 178 வீடுகள் உள்ளன. மக்கள் தொகை 758, இதில் 384 பேர் ஆண்கள், 374 பேர் பெண்கள் ஆவர். எழுத்தறிவு விகிதம் 70.39% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# மோர்னப்பள்ளி

**மோர்னப்பள்ளி** (Moranapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# மோர்னப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 2174 வீடுகள் உள்ளன. மக்கள் தொகை 9160, இதில் 4855 பேர் ஆண்கள், 4305 பேர் பெண்கள் ஆவர். எழுத்தறிவு விகிதம் 74.34% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# மல்லச்சந்திரம்

**மல்லச்சந்திரம்** (Mallasandiram) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# மல்லச்சந்திரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 119 வீடுகள் உள்ளன. மக்கள் தொகை 481, இதில் 242 பேர் ஆண்கள், 239 பேர் பெண்கள் ஆவர். எழுத்தறிவு விழுக்காடு 65.72% ஆகும் இது தமிழ்நாட்டின் சராசரி எழுத்தறிவு விதமான 80.09 % ஐ விடக்குறைவு ஆகும்.
# மல்லச்சந்திரம்

## ஊரின் சிறப்பு

இந்த ஊரில் அமைந்துள்ள மோரல் பாறை என்னும் குன்றில் மல்லச்சந்திரம் கற்திட்டைகள் என அழைக்கப்படும் பெருங்கற்கால தொல்லியல் சின்னங்களுக்காக இந்த ஊர் சிறப்பாக அறியப்படுகிறது.
# முத்தாலி

**முத்தாலி** (Muthalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# முத்தாலி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 108 வீடுகள் உள்ளன. மக்கள் தொகை 444, இதில் 223 பேர் ஆண்கள், 221 பேர் பெண்கள் ஆவர். எழுத்தறிவு விழுக்காடு 55.78% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# முதுகானப்பள்ளி

**முதுகானப்பள்ளி** (Muthuganapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# முதுகானப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 862 வீடுகள் உள்ளன. மக்கள் தொகை 3460, இதில் 1738 பேர் ஆண்கள், 1722 பேர் பெண்கள் ஆவர். எழுத்தறிவு விழுக்காடு 69.09% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# அப்பாலை மொழி

**அப்பாலை மொழி** (Apalaí) பிரேசில் நாட்டில் பேசப்பட்டு வரும் ஒரு கரிபிய மொழி. ஏறத்தாழ 450 பேர் இந்த மொழியைப் பேசுகின்றனர். இவர்களிற் பலர் வேயானா மொழியையும் பேசுகின்றனர். 100 பேர் அப்பாலை மொழியை மட்டும் பேசத் தெரிந்தவர்கள். இம்மொழி பேசும் மக்களிடையே அப்பாலை மொழிப் பயன்பாடு வலுவாகவே உள்ளது. அப்பாலை மொழி இலத்தீன் எழுத்துகளில் எழுதப்படுகிறது. இம்மொழியை முதல்மொழியாகப் பேசுபவர்கள் மத்தியில் எழுத்தறிவு 30% வரை உள்ளது.
# நஞ்சாபுரம்

**நஞ்சாபுரம்** (Nanjapuram) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# நஞ்சாபுரம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 123 வீடுகள் உள்ளன. மக்கள் தொகை 649, இதில் 354 பேர் ஆண்கள், 295 பேர் பெண்கள் ஆவர். எழுத்தறிவு விழுக்காடு 62.94% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# நந்தி மங்கலம்

**நந்தி மங்கலம்** (Nandimangalam) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# நந்தி மங்கலம்

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 591 வீடுகள் உள்ளன. மக்கள் தொகை 2602, இதில் 1314 பேர் ஆண்கள், 1228 பேர் பெண்கள் ஆவர். எழுத்தறிவு விழுக்காடு 60.06% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# நெரிகம்

**நெரிகம்** (Nerigam) என்பது இந்தியாவின், தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு, உட்பட்ட ஒரு வருவாய் கிராமம் ஆகும்.
# நெரிகம்

## மக்கள் வகைப்பாடு

இந்த ஊரானது சூளகிரியில் இருந்து 17 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 43 கிலோமீட்டர் தொலைவிலும், மாநிலத் தலைநகரான சென்னையில் இருந்து 283 கிலோமீட்டர் தொலைவிலும் உள்ளது. 2011 ஆண்டைய இந்திய மக்கள் கணக்கெடுப்பின்படி 242 வீடுகள் உள்ளன. மக்கள் தொகை 1034, இதில் 537 பேர் ஆண்கள், 497 பேர் பெண்கள் ஆவர். எழுத்தறிவு 49.5% ஆகும் இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நல்லூர் (ஒசூர்)

**நல்லூர்** என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# நல்லூர் (ஒசூர்)

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 1319 வீடுகள் உள்ளன. மக்கள் தொகை 5327, இதில் 2739 பேர் ஆண்கள், 2588 பேர் பெண்கள் ஆவர். எழுத்தறிவு விழுக்காடு 72.60% ஆகும் இது தமிழ்நாட்டின் சராசரி எழுத்தறிவு விதமான 80.09க்கும் குறைவு ஆகும்.
# இக்சுக்காரியானா மொழி

**இக்சுக்காரியானா மொழி** (Hixkaryana language) கரிபிய மொழிகளுள் ஒன்று. பிரேசிலில், அமேசான் ஆற்றின் கிளையாறுகளில் ஒன்றான நமுண்டா ஆற்றுப் பகுதியில் வாழும் 600க்குச் சற்றுக் கூடுதலான மக்கள் இம்மொழியைப் பேசுகின்றனர். இம்மொழி பேசுபவர்களில் பலர் வைவை மொழியையும், போர்த்துக்கேய மொழியையும் பேசக் கூடியவர்களாக உள்ளனர். எனினும் இவர்களுடைய சொந்த மொழிப் பயன்பாடு மிகவும் வலுவாகவே காணப்படுகிறது. இலத்தீன் எழுத்துக்களே இம்மொழியை எழுதப் பயன்படுகின்றன. இக்சுக்காரியானா மொழியை முதல்மொழியாகப் பேசும் மக்களிடையே எழுத்தறிவு 60% வரை உள்ளது. இது செ.ப.எ சொல் ஒழுங்கைக் கொண்ட ஒரு மொழியாகக் கருதப்படுகிறது.
# ஒட்டப்பள்ளி

**ஒட்டப்பள்ளி** (Oddapalli) என்பது ஓசூர்வட்டம், கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்.
# ஒட்டப்பள்ளி

## மக்கள் வகைப்பாடு

இவ்வூரில் 2011 ஆண்டைய இந்திய மக்கள் கணக்கெடுப்பின்படி 102 வீடுகள் உள்ளன. மக்கள் தொகை 519, இதில் 273 பேர் ஆண்கள், 246 பேர் பெண்கள் ஆவர். எழுத்தறிவு விழுக்காடு 53.94% ஆகும் இது தமிழ்நாட்டின் சராசரி எழுத்தறிவு விழுக்காடான 80.09%க்கும் குறைவு ஆகும்.
# அழகர் கோயில் தேரோட்டம்

**அழகர் கோயில் தேரோட்டம்** மதுரை மாவட்டத்திலுள்ள அழகர் கோயிலில் நடைபெறும் புகழ் பெற்ற தேரோட்டமாகும்.
# அழகர் கோயில் தேரோட்டம்

## புதிய தேர்

2011-ஆம் ஆண்டு நடைபெற்ற கும்பாபிஷேகத்தைத் தொடர்ந்து கோயிலில் பல்வேறு பணிகள் மேற்கொள்ளப்பட்டபோது மண்ணுக்குள் புதையுண்டிருந்த குளம் தோண்டி எடுக்கப்பட்டது. பின்னர் சரிந்திருந்த படிக்கட்டுகள் சரிசெய்யப்பட்டன. அப்போது 400 ஆண்டுகள் பழமையான கோயில் தேரையும் சீரமைக்க வேண்டும் என்ற கோரிக்கையைத் தொடர்ந்து தேரை வடிவமைக்கும் பணி தொடங்கியது.
# அழகர் கோயில் தேரோட்டம்

## அமைப்பு

இரண்டு ஆண்டுகளுக்கு முன்னர் 15 பேர் கொண்ட தச்சர்கள் குழுவினர் தேரை வடிவமைக்கும் பணியில் ஈடுபட்டனர். பர்மாவிலிருந்து முதல் தர தேக்கும், வேங்கை மரமும் வரவழைக்கப்பட்டது.பழைய தேரின் அழகும், அளவும் மாறாமல் அப்படியே செய்யப்பட்டது.
# அழகர் கோயில் தேரோட்டம்

## தேரோட்டம்

ஜூலை 31, 2015 அன்று தேரோட்டம்
# வராவோ மொழி

**வராவோ மொழி** (Warao language) வாராவோ மக்களால் பேசப்படுகின்ற மொழி. இம்மக்கள் வடக்கு வெனிசுவேலா, கயானா, சுரினாம் ஆகிய நாடுகளில் வாழுகின்றனர். 2007 ஆம் ஆண்டு மக்கள்தொகைக் கணிப்பின்படி வெனிசுவேலாவில் இம்மொழியைப் பேசும் 28,100 மக்கள் உள்ளனர். இவர்கள் வடகிழக்கு வெனிசுவேலாவின் ஒரினோக்கோ கழிமுகப் பகுதியில் வாழ்கின்றனர். இவர்களுடன், மேற்குக் கயானா, சூரினாம் ஆகிய நாடுகளில் சிறு தொகையானோர் இம்மொழியைப் பேசுகின்றனர். இது உலகில் மிக அரிதாகக் காணப்படும் செ.எ.ப சொல்லொழுங்கு கொண்ட ஒரு மொழி. வராவோ மொழி அது வழங்கும் பகுதியிலோ அல்லது வேறெங்குமோ உள்ள எந்த மொழியுடனும் தொடர்பு அற்ற தனி மொழியாகக் காணப்படுகிறது..
# இலித்தியம் பெரிலைடு

**இலித்தியம் பெரிலைடு** *(Lithium beryllide)* என்பது இலித்தியம் மற்றும் பெரிலியம் உலோகங்களின் சேர்மமாகும். கருதுகோள் நிலையில் உள்ள இச்சேர்மம் போலவே வெவ்வேறு வகையான அளவுகளில் சேர்ந்து LiBe, LiBe<sub>2</sub>, Li<sub>2</sub>Be, LiBe<sub>3</sub>, Li<sub>3</sub>Be, Li<sub>2</sub>Be<sub>3</sub>, Li<sub>3</sub>Be<sub>2</sub>, LiBe<sub>4</sub> மற்றும் Li<sub>4</sub>Be போன்ற மேலும் பல சேர்மங்களை உருவாக்கும் சாத்தியங்கள் உள்ளதாக கருதுகோள்கள் தெரிவிக்கின்றன.இவற்றுள் சில சேர்மங்கள் மிக அதிக அழுத்தம் மற்றும் குறைவான வெப்பநிலையில் மிகைகடத்திகளாக இருக்கவும் வாய்ப்புகளுள்ளதாக கணிப்பிய முறைகள் தெரிவிக்கின்றன
# கரிபிய மொழிகள்

**கரிபிய மொழிகள்** (Cariban languages) தென்னமெரிக்காவின் தாயக மொழிக் குடும்பங்களுள் ஒன்றைச் சேர்ந்த மொழிகள். இவை அமேசான் ஆற்றுக் கழிமுகத்தில் இருந்து கொலம்பியாவின் ஆன்டெசு மலைத்தொடர்கள் வரை தென்னமெரிக்காவின் வடக்கு அந்தலைப் பகுதியில் பரந்து காணப்படுகின்றன. அத்துடன் நடு பிரேசிலிலும் உள்ளன. இம்மொழிகள் ஒன்றுக்கொன்று நெருங்கிய உறவுள்ளவை. கிளைமொழி என்றால் என்ன என்பதற்கான விளக்கத்தைப் பொறுத்து இம்மொழிகளின் எண்ணிக்கை இரண்டு முதல் மூன்று டசின்கள் வரை இருக்கக்கூடும். இவற்றுள் பல மொழிகளைச் சில நூறு பேர்கள் மட்டும் பேசினாலும், இன்னும் பேசப்படுகின்றன. மக்கூசி என்னும் ஒரு மொழியை மட்டும் ஏறத்தாழ 30,000 பேர்கள் பேசுகின்றனர். இம்மொழிக் குடும்பத்தைச் சேர்ந்த ஒரு மொழியான இக்சுக்காரியானா மொழி, மனித மொழிகள் எதிலும் இல்லாதது என முன்னர் கருதப்பட்ட செயப்படுபொருள்-பயனிலை-எழுவாய் சொல்லொழுங்குக்கு உரிய மொழி என அறியப்பட்டதனால், கரிபியன் மொழிக்குடும்பம் மொழியியலாளர்களிடையே பெரிதும் அறியப்பட்டது.
# இந்திய உணவுமுறை

**இந்திய உணவுமுறை** என்பது இந்திய நாட்டின் உணவு பழக்கவழக்கங்கள், சமையல் முறைகள் பற்றிய தொகுப்பாகும். ஒரு நாட்டின் உணவு பழக்கவழக்கமானது அந்த நாட்டின் மண்வளம், பருவநிலை மாற்றம், கலாச்சாரம், தொழில்கள், பயிரிடப்படும் காய்கறிகள், பழங்கள், வாசனைப்பொருட்கள் ஆகியவற்றை பொறுத்து அமையும்.
# இந்திய உணவுமுறை

## வரலாறு

இந்திய நாட்டின் உணவு பழக்கவழக்கங்கள் சுமார் 5000 ஆண்டுகள் பழமையானது. பிற நாட்டவர்களின் படையெடுப்பால் இந்திய உணவு கலாச்சாரம் பல நாட்டவர்கள் உணவு கலாச்சாரத்தையும் தன்னகத்தே உள்வாங்கியுள்ளது.
# இந்திய உணவுமுறை

## வட்டார உணவுமுறைகள்

### அந்தமான் நிக்கோபர் தீவுகள்

அந்தமான் நிக்கோபர் தீவுகளை பொறுத்தவரை கடல்சார் உணவுகளை பெரிதும் உண்ணுகின்றனர்.
# இந்திய உணவுமுறை

## வட்டார உணவுமுறைகள்

### ஆந்திரபிரதேசம்

'' தேங்காய் சட்னியுடன் பரிமாறப்பட்டது.]]
ஆந்திராவை பொறுத்தவரை அரிசி முதன்மை உணவாகும். கடல்சார் உணவுகள் கடலோர மாநில மக்களால் பெரிதும் விரும்பி உண்ணப்படுகிறது.
புளி அன்றாட சமையலில் பயன்படுத்தப்படுகிறது.காலை உணவாக இட்லி, தோசை ஆகியவை உண்ணப்படுகின்றது.
# இந்திய உணவுமுறை

## வட்டார உணவுமுறைகள்

### அருணாச்சலபிரதேசம்

அருணாச்சலபிரதேச மக்கள் அரிசியை மீன், கீரை மற்றும் மாமிச உணவுகளோடு உணவாக உட்கொள்வதை வழக்கமாக கொண்டுள்ளனர். இலைக்கோசு முக்கிய தாவர உணவாகும். இது இஞ்சி, கொத்தமல்லி மற்றும் பச்சை மிளகாய் உடன் கொதிக்க வைத்து உண்ணப்படுகிறது. இலைகள் மூடப்பட்டு வேகவைத்த அரிசி கேக்குகள் இங்கு ஒரு பிரபலமான சிற்றுண்டி. அருணாச்சல பழங்குடியினர் தங்கள் உணவை செய்ய மீன், முட்டை, மாட்டிறைச்சி, கோழி, பன்றி இறைச்சி மற்றும் ஆட்டிறைச்சி பயன்படுத்துகின்றனர். புளிக்க நெல் அல்லது தினை இருந்து தயாரிக்கப்படும் அபாங் அல்லது அரிசி பீர் அருணாசலப் பிரதேச மக்களால் ஒரு பிரபலமான பானம் மற்றும் ஒரு புத்துணர்ச்சி பானம் என உட்கொள்ளப்படுகிறது.
# இந்திய உணவுமுறை

## வட்டார உணவுமுறைகள்

### பீகார்

கரம் மசாலா, உருளைகிழங்குடன் சேர்த்து சமைக்கப்படும் ஆட்டிறைச்சி இங்கு பிரசிதிப்பெற்றது.
# இந்திய உணவுமுறை

## வட்டார உணவுமுறைகள்

### சண்டிகர்

சண்டிகர் 20 ஆம் நூற்றாண்டில் உருவான ஒரு நகரம் என்றாலும் இங்கு ஒரு நவநாகரிக உணவு பண்பாடு உள்ளது. சோள மாவு (மக்கீ) இருந்து தயாரிக்கப்படும் ரொட்டி போன்ற பஞ்சாபி உணவுகள் இங்கு புகழ்பெற்ற உணவு.
# இந்திய உணவுமுறை

## வட்டார உணவுமுறைகள்

### சத்தீஸ்கர்

சத்தீஸ்கர் மக்களின் முக்கிய உணவு அரிசி. சத்தீஸ்கர் மாநில பஸ்தர் பகுதியில் பழங்குடி மக்கள் காளான்கள், அணில், மூங்கில் ஊறுகாய், மூங்கில் காய்கறிகள் முதலியவற்றை முக்கிய உணவாகக் கொண்டுள்ளனர். மகாவா பூவிலிருந்து கிடைக்கும் சூடான மதுபான வகைகள் இங்கு பிரபலம்.
# இந்திய உணவுமுறை

## வட்டார உணவுமுறைகள்

### தமிழ்நாடு

தமிழநாட்டை பொறுத்தவரை அரிசி முதன்மை உணவாகும். இவர்கள் சைவ மற்றும் அசைவ உணவுகளை உட்கொள்கின்றனர். கறிவேப்பிலை, புளி, கொத்தமல்லி, இஞ்சி, பூண்டு, மிளகாய், மிளகு, இலவங்கப்பட்டை, கிராம்பு, ஏலக்காய், சீரகம், சாதிக்காய், தேங்காய் ஆகியவை தமிழர் சமயலில் அன்றாடம் இடம் பிடிப்பவை. மதிய உணவாக சோறுடன், குழம்பு மற்றும் கூட்டு வகையுடன் உண்கின்றனர். குழம்பாக சாம்பார், இரசம், மோர், வெறும் கறி(தேங்காய் குழம்பு) பயன்படுத்தப்படுகின்றன. கூட்டாக அவியல், பொரியல், அப்பளம், ஊறுகாய் போன்றவை உண்ணப்படுகின்றன. காலை உணவாக இட்லி, தோசை, ஆப்பம், புட்டு, ரவை, பொங்கல் ஆகியவை உண்ணப்படுகின்றது.
# இந்திய உணவுமுறை

## வட்டார உணவுமுறைகள்

### கேரளம்

கேரளா மக்கள் அரிசியை முதன்மை உணவாகக் கொண்டுள்ளனர். மீன் மற்றும் கடல்சார் உணவுப் பொருட்கள் கேரள உணவு கலாச்சாரத்தில் முக்கியப் பங்காற்றுகின்றன. சாளை, கிளாத்தி, பார்ப்பவர் மீன், கிங் மீன், வாவல், இறால், நெத்திலி, கிளி மீன் முதலிய மீன் வகைகளும், சுரப்பிகள், சிப்பிகள், நண்டுகள், மீன், நத்தை முதலிய கடல்சார் உணவுப் பொருட்களும் மக்களால் விரும்பி உண்ணப்படுகிறது. தென்னிந்திய உணவுவகைகளில் முக்கிய இடம் வகிக்கும் கேரள உணவு வகைகளில் தேங்காய் இன்றியமையாததாகும். தேங்காயின் உபப் பொருட்களான எண்ணெய், பால், தேங்காய்த்துருவல், கொப்பரை, இளநீர், போன்றவை சுவைக்கூட்டாக பயன்படுத்தப் படுகின்றன. இட்லி, தோசை, ஆப்பம், புட்டு போன்றவை பிரசிதிப் பெற்ற காலை உணவுகளாகும்.